4 C. PLINII HIST. NAT. LIB. II. 



oporteret : aut, si una omnes incubaret, totidem tamen 

 soles, |totidemque limas, et cetera, ut jam in uno, et 

 immensa et innumerabilia sidéra : quasi non eadem 

 quaestione semper in termino cogilationis occursura, 

 desiderio finis alicujus : aut , si haec infinitas naturae 

 omnium artifici possit adsignari , non illud idem in uno 

 facilius sit intelligi , tanto prœsertim opère. Furor est , 

 profecto furor, egredi ex eo, et tanquam interna ejus 

 cuncta plane jam sint nota , ita scrutari extera : quasi 

 vero mensuram ullius rei possit agere, qui sui nesciat : 

 aut mens hominis videre, quae mundus ipse non ca- 

 piat. 



De forma ejus. 



II. 2. Formam ejus in speciem orbis absoluti globa- 

 tam esse, nomen in primis et consensus in eo mortalium, 

 orbem appellantium, sed et argumenta rerum, docent r 

 non solum quia talis figura omnibus sui partibus vergit 

 in sese, ac sibi ipsa toleranda est, seque includit, et 

 continet, nullarum egens compaginum, nec finem, aut 

 mitium ullis sui partibus sentiens : nec quia ad motum, 

 quo subinde verti debeat, ut mox apparebit, talis aptis- 

 sima est : sed oculorum quoque probatione, quod con- 

 vexus, mediusque, quacumque cernatur : cum id acci- 

 dere in alia non possit figura. 



